
[bookmark: bookmark0]ERASMUS + Program

Gröningen, Hollandia 2015.05.30. - 2015.06.07.

[bookmark: bookmark2]A beszámolót készítő személy neve:	Szabó Géza
Munkahelye:	EURO-UNIOR Kft., Orosháza
Beosztása:	kereskedelmi és minőség irányítási vezető

Vendéglátó intézmény:	NOORDERPOORT Gröningen

A regionális szakképzés meghatározó képző központja (a másik az Alfa School).
Az érintett korosztály: 16-23 évesek
Diákok száma: 15000
Tanárok száma: 1000
Alkalmazottak: 1400

Fontos tudni, hogy egy folyamatosan változó intézményről van szó.

Vendéglátó személy:
· Lisbeth korai iskolaelhagyással foglalkozik (tanácsadás, hogyan térjenek vissza az iskolapadba) valamint projekteket kezel és kapcsolatban van helyi cégekkel a gyakorlati elhelyezések, és a végzős diákok elhelyezése érdekében. Lisbeth végig kísérte a csoportot az egész heti programon.
[bookmark: bookmark3]
Szállásaink:
A szolgáltatásokkal elégedett voltam, a személyzet professzionalitása megfogott.
· Gröningen: NH Hotels
Kiváló négy csillagos szállás a belváros határán. A szobákat alapfelszereltséggel, tisztán vehettük igénybe. A svédasztalos reggeli kiváló választéka és az ételek/italok minősége minden igényt kielégítettek.
· Amsterdam: Hotel Eden Hampshire
A szintén a belváros szélén elhelyezkedő három csillagos hotelben 2 éjszakát töltöttünk. A hotel rendezett, reggeli finom volt. Elégedett voltam a szolgáltatással. Ebben a hotelben nagyobb vendégforgalom volt.
[bookmark: bookmark4]I.
A szakmai, kulturális és szaknyelvi felkészítés:
A szakmai, és kulturális felkészítésen tökéletes volt. Minden információt megkaptunk a szakmai tanulmányútra való felkészüléshez Békéscsabán, a BMKIK épületében, illetve az utazó csoporttal is megismerkedhettem.

Fotó: kertvárosi társasház Gröningenben

Bevezető:
Az ERASMUS + Program keretén belül volt lehetőségem a 15 főből álló csoportban részt venni a hollandiai programon, mely tanulmányút jelen dokumentum leadásával teljesül. Egészen röviden összefoglalva egy kiváló szervezésnek, és vendéglátásnak köszönhetően egy nagyon magas színvonalú bemutatkozását tapasztalhattuk az egyik legjobban alkalmazkodó és teljesítő szakképzési rendszernek a világon.
Gröningen Hollandia északi részén helyezkedik el, egyetemi város, ahol az emberek még a holland viszonyok közül is kimagasló arányban választják a kerékpárt közlekedési eszközként. Mivel	a tanulmányút foglalkozott a megújuló
energiaforrásokkal - ezen kiválóan fejlődő, innovative iparág képzési helyét is megismertük - volt szó a fenntartható mobilitásról is.
A hétfőtől péntekig tartó tanulmányút a szakképzés teljes keresztmetszetét mutatta be vendéglátó intézményünk magas szakmai tudása, és az út sikerességéhez nélkülözhetetlen hozzájárulása mellett. Természetesen a program jól strukturált, logikai sorrendet követett az alábbiak szerint:
1. nap, hétfő: A holland oktatási rendszer ismertetése / iskolalátogatás
2. nap, kedd: Energetikai kutatóhely / Szélerőmű karbantartó képzőhely
3. nap, szerda: Hollandia északi erőműparkja / Kikötői képzőhely
4. nap, csütörtök: Vendéglátás képzőhely / Technika képzőhely
5. nap, péntek: Fémmegmunkáló cég / A képzőhely szolgáltatói központja
Fenti lista a sorrendiséget hivatott szemléltetni.

Fotó: A fenntartható mobilitásról Gröningenben.


[bookmark: bookmark6]II.
A szakmai tanulmányút során szerzett tapasztalatok
1. Emelje ki, hogy a szakmai előadásokból, programokból, látogatásokból mi tetszett a legjobban és melyek azok, amelyek véleménye szerint a legjobban hasznosíthatóak?
[bookmark: bookmark7]Kulturális háttér
Ki vagyok én? Kik vagyunk mi? Hogy hogyan gondolkodhatnak a hollandok ezen kérdésekről nagyban befolyásolja a mindennapi életet, és kiváltképp az oktatási viszonyokat. A vendéglátó ország/szervezet kulturális háttere kerül a következőkben röviden kifejtésre, mivel véleményem szerint a tapasztalt kulturális elemek, így különbségek meghatározóak jelen tanulmányút értelmezése/észlelése során. Kiváltképp a kultúra kézzel meg nem fogható elemei, mely a rendszerben megmutatkoznak nehezen elemezhetőek egy hét alatt, azonban a tapasztalt apróságok alapján térek ki a következőkre.
Egy rendszer akkor működik jól, ha a szereplők számára világosak a feladatok. Ezek gyakran, alapvetően az oktatásnak/képzésnek köszönhető, arra alapozható. Továbbá nagyon fontos tudni, hogy a kulturális alapok a mérvadóak, hiszen az a tanult, és örökölt alapok az emberi közösségekben. A rendszerben való gondolkodás is ott tud megvalósulni kicsiben, ahol nagyban is alapvetően jól működnek a rendszerek (pl. makrogazdaság, adófizetés, vagy annak meg nem kerülése hiszen ez a rendszer is a szereplők érdekeit képviseli...stb.). A kulturális alapok nagyon erősek, az identitásunkat meghatározó tényezők. Hogyan állunk hozzá például egy új technológia használatba vételéhez? Milyen szinten vagyunk képesek rendszerben gondolkodni (pl. oktatási rendszer)? Mindenki egyformán gondolkodiki-e a rendszerekről? Szervezeti kultúránk ugyancsak meghatározó a sikeres projektek levezetésében. A csapatmunka iránti elkötelezettség, az egymásban való bizalom, az önmgaunkhoz és mások iránti viszonyunk mind-mind meghatározzák, hogy képesek lesz-e a közösség sikeresen elérni egy-egy közös célt, és a rendszerben végül alrendszereket működtetni a célok érdekében. Az empirikus tapasztalatok alapján kitérek arra is mit tesznek a hollandok a kulturális alapokba, különböző ám közös céljaik érdekében. Talán az sem véletlen, hogy az oly széles körben oktatott, ismert és nagyrabecsült “kultúra kutató” Geert Hostede holland származású. Ő általa különböztetjük meg a kultúrák 5 dimenzióját (individualizmus/kollektivizmus, hatalmi távolság, feminitás- masculinitás, bizonytalaság kerülés, hosszú/roved távú orientáció), mely elmélet önmagában is egy kiválóan használható alapvetően rendszert (benchmarking) nyújt a kultúrák vizsgálatához, emberek egy csoportjának jobb megismeréséhez.
Alapvetően megállapítható, hogy a hollandok a legdinamikusabb közösségek egyike. Gyorsan reagálnak a változásokra, az egész nemzet összefogott a természeti kihívások ellen (pl. gátrendszer, megújuló energiák). Itt megjegyezem, hogy alapvetően cselekvők, akik nagyon figyelmesek a környezetük iránt, és természetesen gondolkodók is. Folytatva ezt a logikai sorrendet máris a tapasztalt kommunikációra térnék ki, mivel a prezentációk során tudatos testbeszédnek és intelligensen válogatott szavak használatának lehettünk hallgatói. Az előadók többnyire vezetők, középvezetők voltak az illetékes szervezetektől, bár előfordult hogy egy 4. szintű management-ben is jártas diák tartott iskola/képzőhely látogatást a csoport számára kifogásolhatatlan módon, 21 évesen. Kiemelten fontos megemlítenem mennyire fontos, hogy az ember elő tudja adni, be tudja mutatni munkahelyét, képzőhelyét, annak feladatait általában, és minden résztvevő tisztába legyen saját feladataival a rendszerben, melynek magától kell működnie és pont az oktatás által lesz működőképes, rugalmas hiszen az ember által válik felelőssé egy szervezet.
Az együttműködésre nyitott közösség számára a rendszer felépítése, működtetése és fenntartása látszólag jóval könnyebben történik, és a szereplők alapvetően pozitív élményekről számolnak. Mind a célok megvalósítása könnyebb számukra mind a management eszközök használata elfogadottabbá válnak. Nem tapasztaltam az együttműködést zavaró hozzáállást. Épp ellenkezőleg! Az energia fiatalosan áramlik az idősebb korosztály körében is, valamint odafigyelnek a diákokra, az igényeikre. Feltűnő volt számomra hogy jól ismerik a diákok igényeit, és hiánytalanul biztosítják a tanuláshoz szükséges eszközöket, információkat (pl.: folyosókon rendszerint táblák vannak kihelyezve).

Fotó: iskolai folyosó

Azt gondolom a fotókon is látható hogyan könnyíti meg a különböző korosztályok közötti - sokszor zajos - kommunikácót, együttműködést.

A kommunikációról még úgy érzem meg kell jegyezzem, lassan, érthetően beszéltek, és az előadások - szinte kivétel nélkül - minden helyen “U alakú” előadótermekben lettek megtartva (mely növeli a prezentációk hatékonyságát), természetesen projektoros kivetítéssel. Az “U alakú” elrendezés alól csak egy példát tudok hozni, amikor egy olyan kutató intézménynél voltunk, mely 3 héttel korábban költözött be az új épületébe. Röviden összefoglalva, minden előadónk részletekbe menően, felelősséggel tudta bemutatni önmagát, szervezetét, annak feladatait és céljait mindezt általában a rendszerben alkotott perspektívákkal “fűszerezve” természetesen angolul. Az adott témát nem kerülik meg, és nem ugranak másik témára, a prezentációk során kifejtették a részleteket, az előre felépített koncepció alapján.

[bookmark: bookmark8]2. Mutassa be milyen - a hazaitól eltérő - módszert, eljárást, gyakorlatot ismert meg?

Megújuló energiák és fenntarthatóság - értékek. Hollandiát úgy ismerhettük meg, mint egy nagyon gyorsan reagáló, innovatív közösség, mely igyekszik megvalósítani a 2020-as EU-s célokat a megújuló energiák részarányait illetően (pl.: szélenergia 13%, mely cél érdekében még jelen állás szerint is sok a munka Hollandiában). A probléma ismert: “Sokszor mindenki csak nézi a dolgokat.” Azonban a célok érdekében sok együttműködést kell megszervezni, és a kiváló fejlesztések jó eredményekhez vezetnek. Kulcskérdés az oktatás. Az új technológiákat világszínvonalon kell oktatni. Gyors reakció, befektetés szükséges, valamint professzionális szakmai hátteret teremteni.
A következő fotón egy ábra látható, ami a szélerőművek karbantartására felkészítő képzések programját összegzi:

Látogatást tettünk kutatóintézetnél:

Az EnTranCe (Energy Transition Center) az egyetemi oldalról indult kezdeményezés, melyhez négy cég is csatlakozott és immár saját kutatóhellyel büszkélkedhet a cél érdekében, mely a fenntartható energiagazdálkodás érdekében történő együttműködés.

1. Nyílt innováció
2. Technológia
3. Hely

Kutatásaik leginkább a következő területeken végzik:

1. Decentralizált energia
2. Bioenergia
3. Fenntartható közlekedési rendszerek

Kutatnak energiatárolás fejlesztési megoldások iránt, “smart” azaz okos megoldásokat keresve és az energiaátalakítás érdekében. Ma több mint 40 projektjük van pl. japánokkal is együttműködnek, és beismerik, legértékesebb eszközük a 27000 egyetemista Gröningenben.

Vizsgálják a különböző szakmák lehetőségeit is, pl a pszichológia alkalmazható olyan kérdések kutatásában, mint “miért nem szeretik látni az emberek a szélerőműveket?” Az energia átállását nem lehet csak technológiai fejlesztésekkel megoldani, tudják hogy ezek a közösség ereje által megvalósítható álmok a jó érdekében, a közösség érdekében. A projekteket kutatási alapok finanszírozzák, ami egy összetett üzleti model részben oktatási, részben üzleti alapon.

Fotó: Összetett projekteket kezelni kihívásokkal jár. Egy jól megszerkesztett ábrát láthatunk egy két éve futó projektben érintett intézményekről.

[bookmark: bookmark9]Gondolkodás az oktatási rendszerben / alkalmazott gyakorlatok
(További megismert gyakorlati példák az oktatás területéről...)

A holland oktatási rendszer / szakképzési rendszer összetett, bonyolult felépítése miatt ennek megismertetésével kezdtük a tanulmányutat. Nehezen hasonlítható a magyar szakképzési rendszerhez, ezért gyakorlatilag a legtöbb időt fordítottuk a hét folyamán a rendszer, és alrendszerek megismerésére. A szakképzési rendszer a gyerekek között már 12-14 éves korban szelektál, melyből természetesen adódnak problémák, azonban több előnnyel is jár. A szakképzési rendszerben 4 szint van. Az 1-es és 2-es szintekben tanulnak a “cselekvők = doers” és a 3-as 4-es szinten vannak a “gondolkodók = thinkers”. Jó látható tehát, hogy a rendszer különbséget tesz a különböző embertípusok között is. Ezen szinteket mutatja be a következő ábra:

Ábra.1. A holland oktatási rendszer 

Szakképzésben szereplő 4 szint:
1. Szint: egyéves kurzus, mely a munkaerőpiacon a nagyon hasznos belépő szintű képzést jelenti.
2. Szint: ez a leggyakoribb része a szakképzésnek. 2 éves alapszint (adminisztráció, szerelők, szakácsok)
3. Szint: vezetői ismereteket is szereznek.
4. Szint: specialisták, középvezetők

Az átjárás a szakok és szintek között lehetséges, de nehéz. A kiesett diákok és felnőttek számára a rendszer mindig ad lehetőséget a visszatérésre, és az iskola mindent megtesz, hogy bent tartsa a diákokat. A visszatéréshez egyébként speciális projektek vannak, melyek segítenek a visszakerülésben, beilleszkedésben.
Egy másik probléma, amit meg kell oldani az iskoláknak az a cégekhez kihelyezett diákokkal kapcsolatos, a gyakorlatok során fellépő problémák. Ilyen például a szorgalom/motiváció melynek következtében ha nem jó, akkor a cég visszaküldi a gyereket az iskolának. De ez egy jó “visszajelzés” a rendszernek is! És ilyenkor mindig a rendszerben - gondolkodva - oldják meg a problémákat. Így előzik meg például a diákok rossz helyre történő elhelyezését is, hogy a gyakorlati helyekről mindig releváns/jó információkat gyűjt a képzőhely.
A következő jellemzőkkel tudom illetni a rendszert: rugalmas, céltudatos, gyakorlatias, szervezett, ahol a dolgok a fejekben dőlnek el. A szellem él az oktatás, specializáció és professzionalitás érdekében. Nincs mellébeszélés, ami a tisztaság, rend szeretését, tiszteletét jelentette, illetve részben ez a következetesség az ami az oktatásban oda vezet hogy később is alkalmasak a szervezet résztvevői a közösségi munkára.
A képzőhelyeken minden szükséges és korszerű eszköz rendelkezésre állt, akár plusz kapacitással, mely természetesen javítja az oktatás minőségét, és a diákokkal szemben alkotott elvárásokat is erősíti. Használt eszközeink is a kultúra része (lásd: kőkorszaki eszközök és a korabeli emberi kultúra), melyek reflektálhatnak az emberi hozzáállásnak komolyságát illetően is.

Fotó: hasonló “informatikai sarok” több helyen is el van helyezve a folyosókon.

Nagyon fontos és szembe tűnő volt számomra a tisztaság és rendezettség, ami gyakorlatilag a Toyota management eszközei közé is sorolható, és híressé vált “5S” módszer. Természetesen Hollandiában ez egy belülről fakadó igény, és eredetiségét, okait nem vizsgáltam. Viszont tudjuk, hogy a gazdasági jóléttel összefüggő, az ország történelmével kapcsolható, formáló eseményekről beszélhetünk itt. Az értékek nem kőbe vésettek, a változást könnyen kezelik. Nem csak a képzőhely, hanem a hollandok, általában figyelmesek környezetükre - ahogyan azt már említettem is a kommunikációval kapcsolatban - tisztán tartják a környezetüket minden szinten. Nem a rendszer ellenességet élvezik hanem a rendszer nyújtotta szépséget, és erőt!
A diákok értékelése pedig mindig egy folyamat - tehát az értékelések során magát a folyamatot is értékelik, nem csak a záróvizsga eredménye számít (Final Assessment). Ami egyébiránt már mindig a jövőbeli munkahelyről szól, és ezt a záróvizsgát befolyásolják a munkaerőpiaci igények is.

Az általános tárgyak (melyeket mindenki tanul): sport, angol, holland, matematika, polgári ismeretek.

A holland rendszernek előnye a cégekkel való együttműködés. Már az első évben a legtöbben mennek gyakorlatra. Az együttműködés azért szoros, mert a munkaerőpiacra fókuszálnak. A gyakornokok nem kapnak fizetést, és a gyakorlati helyet alapvetően a diáknak kell megtalálni valamelyik cégnél. Ha nincs munka, gyenge a gazdaság, akkor nincs is mit csinálni, ezért terelik a diákokat. Ha a szakmának problémái vannak akkor projekteket indítanak, és informálják a diákokat a lehetőségekről (nagyon jól informáltak a diákok). Az információgyűjtéssel még piackutató cégek is foglalkoznak, és több helyről kapnak információkat, erre jöttek létre többek között az úgynevezett Tudás Központok.

A duális rendszer tulajdonképpen a gazdaságtól függ. Fellendülés esetén több a gyakornok, és a cégek is kaphatnak kedvezményeket, ami iparág függő. A munkanélküli fiatalok alkalmazásáért további kedvezmények kaphatók Hollandiában. A duális képzésben a tananyag egy része általános, és egyes iparágakban a cégek tartanak gyakorlati “workshop”-okat.
Tulajdonképpen minden résztvevő jól járhat ebben a rendszerben.

A Noorderpoort indított egy úgynevezett Guild-learning programot is. Ahol tulajdonképpen már az iskolát viszik a cégekhez a gyakorlati idő alatt.
Néhány szakma képzőhelyét behatóbban vizsgáltunk, látogattunk: Ezekről írok a következőkben.


3. Válasszon ki több, de legalább egy konkrét módszert, gyakorlatot, eljárást, melyet a tanulmányút során megismert. Mutassa be részletesen és tegyen javaslatot arra vonatkozóan, hogy hogyan lehetne azt/azokat a saját szervezetén belül alkalmazni.

A turizmus, vendéglátás oktató, képző helyén (37 tanár, 530 diák) kapott előadásból megtudtuk hogy a 3., 4. szintű diákok tanulnak management-et, és ők megtanulják hogyan működnek a csapatok a kezük alatt, ugyanakkor a főzés alapjait is elsajátítják. A management tanulmányok hatása nagyon érezhető, kézzel fogható volt a diákok körében.
Ezen a képzőhelyen egyéb iránt egy év 2.000,- EUR, és minden eszközt (konyhai eszközök, ruházat) meg kell vennie a diákoknak, mint saját tulajdon. Az ösztöndíj 80,- EUR/hó. A kétéves alapképzésből 32 hét gyakorlat.
Kiemelten fontos a vendéglátásban, hogy a vendégek jól érezzék magukat, így sokat tanulnak a szolgáltatások kézzel meg nem fogható aspektusairól. Az első évben hangsúlyozzák az emberekért végzett szolgálatot, a 2. évben többet tanulnak a szakmáról. Az évek során egyre több a gyakorlat és a 3. év teljesen gyakorlati év.
Általánosságban elmondható, hogy a diákok nagyon sokmindent megtanulnak a szakmáról, professzionális attitűdöket tanulnak és megtanulják hogyan kell kedvesnek lenni, annak megfelelő hozzáállással.
A gyakorlatok szervezésében voltak rossz tapasztalataik, ezért egy 5 főből álló bizottságot hoztak létre, mely segít az egyes diákok megfelelő helyre/céghez történő kihelyezésében. A diákok számára egy online/intranet -es felületet üzemeltetnek a lehetséges gyakorlati helyek professzionális bemutatása (információáramlás) érdekében.
Itt a kieső diákok aránya 15%, melynek csökkentésére a Noorderpoort-nak vannak eszközei. Pl.: a tanárok mindenképpen meglátogatják a diákokat a gyakorlati helyeken, bármerre a világon is legyen elhelyezve, és természetesen vizsgálják a cégek technológiáit, és a tananyagokat. Ugyanakkor diákokat csoportban próbálják kihelyezni, tehát 2-3 diákot egy helyre.
A szülőket is bevonják a programba, mivel az első évben elődásokat tartanak nekik a képzésekről, a második évben pedig általános, hogy konzultációkat tartanak velük a diákok jövőjével kapcsolatban. Ez nagyon fontos a tapasztalatok alapján, mivel amikor a szülők látják a perspektívákat akkor megváltozik gondolkodás/hozzáállás. Továbbá leveket küldenek a szülőknek, mivel közösen kell hogy motiválják a gyerekeket, akik Hollandiában 18 éves korukig tankötelesek.

Látogatást tettünk a technológia és mérnöki képzőhelyen, mely épp egy új épületbe várja a költözést, ahol felújított gépparkkal magasabb színvonalon tudják majd folytatni az oktatást. Itt a képzés a következő séma szerint történik:

· 1. Év: Bevezetés. Többnyire elmélet, év végén internship.
· 2-3. Év: Projektek. Egyre kevesebb tanári segítség.
· 4. Év: Szinte önálló munkavégzés, gyakorlati projekt.

Az iskola relative nagy szabadságot kap, hogy mit oktat, de pl. elő van írva, hogy a diákoknak rajzolni meg kell tanulni. Tulajdonképpen megtanulják a “Solid Works” és az ahhoz kapcsolható Excel kezelését, tanulnak műszaki rajzokról, statikáról és fenntarthatóságról (mit/hogyan/hol állítsunk elő, termékek életciklusairól... stb.) Valamint létrehoztak egy “Engineering Nord” alapítványt, mely a nevéből fakadóan az észak holland mérnöki kört hivatott közrefogni (40 cég csoportja, mely 2009 óta létezik). Feladatuk a szakma problémáira megoldásokat találni, mint pl.:
· idősödő populáció
· kevés szakember és középvezető
· a technikai szakma rossz imázsa
· hogyan tartsák fent a szakmát? - regionális együttműködések kellenek a képzőhelyekkel

A képzőhelyeknél promótálják a beáramlást, optimalizálják az oktatás minőségét, a diákok hatékonyságát és a technika imázsát javítják. Keresik a “cselekvő (to do)” beállítottságú gyerekeket, terveket készítenek hogyan javítsák a gyakorlati elhelyezési programokat, mivel a kieső diákok aránya magas 30%. Face-to-face megbeszéléseket tartanak a gyakornokokkal a cégnél elhelyezés előtt és pl. 50 munkavállalóra legfeljebb 5-6 gyakornok juthat egy cégnél.

Azt gondolom cégünk az EURO-UNIOR Kft. is tudna hasonló rendszerben gyakornokokat fogadni a jövőben.
Figyelmesek a promóciók során, mivel nem kommunikálnak olyan üzenetet, mint “Javítjuk a képzés minőségét.” Ez valójában értelmezésük szerint rontaná azt. Az alapítvány résztvevői hozzájárulnak az időhöz és hatékonysághoz, ami a képzést illeti, továbbá kezdetben a cégek 1,- EUR/óra díjat fizettek az alapítványnak. Nem csupán a pénz miatt, hanem főleg a túl sok adminisztráció miatt ezt a kezdeti díjszabást felfüggesztették. Természetesen tapasztaltak rossz hozzáállást a cégek részéről, de a fő probléma inkább az oktatási rendszer bürokratikus/lassú kultúrájából fakadtak. Nehezen változik szemben a változásokhoz hozzászokott cégek kultúrájával. Ez az együttműködések során tapasztalható volt, illetve az a tapasztalat a cégek részéről ha az iskolában/oktatásban változásra van szükség akkor ne a “top-down” módszert válasszák, mert nem működött. Inkább közelítsenek a tanárok felé jobban, gyakrabban, többet, mert abból lehet valami célravezető.

[bookmark: bookmark10]Student Service Center (SSC)

Ez a szolgáltatói központ a diákok segítségére jött létre, első sorban a kiesők, gyakornoki helyet nem találók részére. Az itt dolgozók tudni akarják mi a diákjaik motivációja. Megpróbálják bent tartani a gyerekeket az iskolában. A tanárok is megkeresik az SSC-t és kérdezik őket a diákokról.
A szakmát váltani kívánókkal is foglalkoznak, személyes megbeszéléseket tartanak. Itt tájékoztatják őket arról hogy rossz döntéseket lehet hozni. Egyszer.

A holland kormány előírja hogy a diákoknak kell legyen egy képesítése, így a kiesők visszakerülnek az oktatásba, és van képzőhely az egyedi specializálódásra is.

A gyakornoki helyek biztosítására létrehoztak egy úgynevezett Stage Service Centrum. Ez egy belső szolgáltató a diákoknak. Párosításokat végeznek a diákok és cégek között egy igen gyakorlatias módon, mely rengeteg munkát, energiát igényel. Az adatbázis, melyet folyamatosan kezelnek 1600 céget foglal magában, melyek gyakorlati helyeket nyújtanak. A folyamat a következő:

1. Digitális kapcsolatfelvétel: A diák a termék melyet el kell adni, tehát az első a pár keresés a cégekkel.

2. Face-to-face interjú: találkoznak a diákkal egy az eggyel, ahol mindent meg akarnak tudni a diákról (motiváció, drogok, hobbi stb.) Ez egy nagyon fontos lépése a folyamatnak a sikeres elhelyezés érdekében.


3. Megbeszélés a tanárral együtt: (ha találtak gyakorlati helyet) azért van erre szükség, hogy a tanár lefordítsa a diák számára a cégek elvárásait, a tudnivalókat, megvitassák a szabályokat (1), aláírjanak egy három oldalú megállapodást (2) és nagyon fontos az is, hogy az alkalmazó találkozik a tanárral aki a későbbiekben a kapcsolattartó személy lesz.

Az SSC nagyon jó, de 24/7 munkát igényel professzionálisan, tehát elhivatott emberek végzik ezt a feladatot, akiknek hobbijuk is ez a fajta szakmai tanácsadás, iránymutatás, továbbá sok jó kapcsolattal rendelkeznek az üzleti életben.

Az SSC munkatársait az iskola fizeti, melyet tulajdonképpen a holland rendszer támogat, mivel az iskolák az azonnal elhelyezkedő diákok után komolyabb pénzt kapnak.

[bookmark: bookmark11]4. Abban az esetben, ha nem lehet a fenti gyakorlatot/módszert megvalósítani, melyek ennek az akadályozó tényezői?

[bookmark: bookmark12]Véleményem szerint ezeket a módszereket rendszerben gondolkodva könnyen lehet alkalmazni. Fontos a rendszerbe és egymásba vetett bizalom, valamint a pozivít attitűdök gyakorlása, és a csapatmunka kultúra elsajátítása. Ezen kívül a információs technológia használata elkerülhetetlen a hatékonyság és adatbázisok kezelése érdekében.

III.
A szakmai tanulmányút szervezéséről

A Gröningenben töltött ötnapos program nagyon jól strukturált volt. Kiemelném az előadók professzionalitását, előadói képességeit/hozzáállásait, és az ezekből fakadó érezhető megbízhatóságot, önismeretet és rugalmasságot, mely nyitott szemléletre utal. Vendéglátónk törekedett arra, hogy az öt nap alatt minél szélesebb körben - teljes keresztmetszetében - megimertesse velünk intézményét, annak működését. Azt hiszem ez a hozzáállás, melyet őszinteséggel, jó szándékkal osztott meg velünk pótolhatatlan volt a tanulmányút során.

Nagyon sok értékes tapasztalattal gazdagodott a csapat Hollandiában, és biztos vagyok benne, hogy ezeket tudjuk itthon is alkalmazni. Részemről a rendszerben való gondolkodásnak, a közösségi erőnek és az egyének vezette alrendszereknek a mintapéldáját mutatta be a Noorderpoort. Az ilyen, professzionális szakmai tapasztalatoknak csapatépítő hatása van. A 15 fős magyar csapat rengeteg közös élménnyel utazott haza. Csoportunk tagjai különböző területekről érkeztek, és örömömre szolgált megismerkedni velük. Ez az út tökéletesen szemléltette a gyakorlatban ténylegesen hogyan kapcsolódik az oktatás a gazdasággal, és a munkaerőpiac a szakképzéssel, valamint hogyan lehet magas teljesítményt nyújtani, szinerigát létrehozni és erősíteni egymást szakmai tudásunk által.

[bookmark: bookmark13]IV.
A szakmai tanulmányúttal kapcsolatos elvárásai megvalósultak-e?

Első sorban az út ugye hozzájárult szakmai fejlődésemhez azáltal, hogy egy komplett szakképzési rendszert ismerhettem meg, keresztmetszetésben. Ez egy rendkívül inspiráló tapasztalat, ami nem csak a munkámban hanem a hétköznapi életben is segíti az emberekkel való együttműködésemet.
A hollandok ezt magas fokú integritással ötvözték, mely jó példát mutat és azt gondolom itthon is ez a cél.
[image: C:\Users\Bateman\AppData\Local\Temp\FineReader12.00\media\image9.jpeg]Fotó: A magasfeszültséggel dolgozók képzőhelye


























[bookmark: bookmark14]V.
Javaslat

Adjon javaslatot arra, hogy a tanulmányút során szerzett tapasztalatok alapján hogyan alakítható ki a gazdaság és a munkerőpiac igényeire rugalmasan reagálni képes szakképzési rendszer a foglalkoztatás és a szakképzés szereplőinek együttműködésével?

A javaslatom az egymásban való hit erősítése mellett kell hogy szóljon. Azt gondolom, hogy a megfelelő management módszerek alkalmazásával (pl. HR management) érhető el egy olyan rendszer létrehozása itthon, mely hasonlóan professzionális lehet, mint a holland. Kiváló eredményekhez vezethet a képzőhelyek és cégek együttműködése a különböző szakmákban, azonban csakis a megfelelő együttműködések kialakítása és menedzsmentje mellett elképzelhető.
Az összes érintett egy jól működő, működőképes és professzionalis rendszerben jár a legjobban! E mögé az államnak is kötelessége beállni és az ösztönző programjáról biztosítani mind a rendszerbe mind a jövőbe vetett hitet.
A gazdaságot nem szabad elfelejteni, hiszen itt jelenik meg az igény és mint Hollandiában itthon is fontos hogy előre tudjunk tervezni, és a gyerekeket relatíve megbízható információkkal ellátni a pályaválasztás előtt.
A gazdaságban több szakmában van hiány ma Magyarországon, a jó szakemberekre mindig szükség van. Sajnos az itthon biztosított feltételek nincsenek a holland szinten, de a fejlesztésre, és a minőségi oktatásra/képzésre mindenképpen van lehetőségünk, melyet mindig a lehető legjobb tudásunk szerint kell végezni (professzionalitás mindenek felett).

[bookmark: _GoBack]Véleményem szerint a gyakorlati képzések, cégekkel történő együttműködések nagyon sok jó tapasztalatot tudnak nyújtani, mely lehetőségek relatíve kihasználatlanok itthon. Egy jó rendszerben - mely a résztvevők igényeire figyelmes - ezek az együttműködések profitálnak, így mindhárom résztvevő számára jelentős előnyökkel jár az esetek összességében.

Abra: a szélerdmiivek karbantartasara felkészité képzések programjardl

